CELEX: 32020D0050
Language: el
Date: 2020-01-21 00:00:00
Title: Εκτελεστική απόφαση (ΕΕ) 2020/50 της Επιτροπής της 21ης Ιανουαρίου 2020 για την τροποποίηση της εκτελεστικής απόφασης (ΕΕ) 2019/919 σχετικά με τα εναρμονισμένα πρότυπα που εκπονήθηκαν για τα σκάφη αναψυχής και τα ατομικά σκάφη προς υποστήριξη της οδηγίας 2013/53/ΕΕ του Ευρωπαϊκού Κοινοβουλίου και του Συμβουλίου, όσον αφορά την αναγνώριση μικρών σκαφών, το σύστημα κωδικοποίησης, την κατασκευή γάστρας και τη διαστασιολόγηση για μονοκόμματη γάστρα

22.1.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 17/3
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2020/50 ΤΗΣ ΕΠΙΤΡΟΠΗΣ
         της 21ης Ιανουαρίου 2020
         για την τροποποίηση της εκτελεστικής απόφασης (ΕΕ) 2019/919 σχετικά με τα εναρμονισμένα πρότυπα που εκπονήθηκαν για τα σκάφη αναψυχής και τα ατομικά σκάφη προς υποστήριξη της οδηγίας 2013/53/ΕΕ του Ευρωπαϊκού Κοινοβουλίου και του Συμβουλίου, όσον αφορά την αναγνώριση μικρών σκαφών, το σύστημα κωδικοποίησης, την κατασκευή γάστρας και τη διαστασιολόγηση για μονοκόμματη γάστρα
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με την ευρωπαϊκή τυποποίηση, την τροποποίηση των οδηγιών του Συμβουλίου 89/686/ΕΟΚ και 93/15/ΕΟΚ και των οδηγιών του Ευρωπαϊκού Κοινοβουλίου και του Συμβουλίου 94/9/ΕΚ, 94/25/ΕΚ, 95/16/ΕΚ, 97/23/ΕΚ, 98/34/ΕΚ, 2004/22/ΕΚ, 2007/23/ΕΚ, 2009/23/ΕΚ και 2009/105/ΕΚ και την κατάργηση της απόφασης 87/95/ΕΟΚ του Συμβουλίου και της απόφασης αριθ. 1673/2006/ΕΚ του Ευρωπαϊκού Κοινοβουλίου και του Συμβουλίου (1), και ιδίως το άρθρο 10 παράγραφος 6,
         Εκτιμώντας τα ακόλουθα:
         
                     (1)
                  
                  
                     Βάσει του άρθρου 14 της οδηγίας 2013/53/ΕΕ του Ευρωπαϊκού Κοινοβουλίου και του Συμβουλίου (2), τα προϊόντα που συμμορφώνονται με τα εναρμονισμένα πρότυπα ή με μέρη αυτών, τα στοιχεία των οποίων έχουν δημοσιευθεί στην Επίσημη Εφημερίδα της Ευρωπαϊκής Ένωσης, τεκμαίρεται ότι συμμορφώνονται με τις απαιτήσεις των εν λόγω προτύπων ή μερών τους, όπως προβλέπονται στο άρθρο 4 παράγραφος 1 της οδηγίας 2013/53/ΕΕ και στο παράρτημα I της εν λόγω οδηγίας.
                  
               
                     (2)
                  
                  
                     Με την εκτελεστική απόφαση C(2015)8736 της Επιτροπής (3), η Επιτροπή ζήτησε από την Ευρωπαϊκή Επιτροπή Τυποποίησης (CEN) και την Ευρωπαϊκή Επιτροπή Ηλεκτροτεχνικής Τυποποίησης (Cenelec) να εκπονήσουν, να αναθεωρήσουν τα εναρμονισμένα πρότυπα και να ολοκληρώσουν τις σχετικές εργασίες προς υποστήριξη της οδηγίας 2013/53/ΕΕ για την εκπλήρωση των αυστηρότερων ουσιωδών απαιτήσεων που προβλέπονται στο άρθρο 4 παράγραφος 1 της οδηγίας 2013/53/ΕΕ και στο παράρτημα I της εν λόγω οδηγίας, σε σύγκριση με την καταργηθείσα οδηγία 94/25/ΕΚ του Ευρωπαϊκού Κοινοβουλίου και του Συμβουλίου (4).
                  
               
                     (3)
                  
                  
                     Συγκεκριμένα, ζητήθηκε από τη CEN και τη Cenelec να εκδώσουν νέο πρότυπο για τα αναγνωριστικά στοιχεία σκάφους, για τα οποία οι ουσιώδεις απαιτήσεις ορίζονται στο παράρτημα I μέρος Α σημείο 2.1 της οδηγίας 2013/53/ΕΕ. Συναφώς, από τη CEN και τη Cenelec ζητήθηκε επίσης να λάβουν δεόντως υπόψη τα στοιχεία που αποτελούν το αντικείμενο εκτελεστικών πράξεων που εκδίδονται βάσει του άρθρου 49 της οδηγίας 2013/53/ΕΕ, ώστε να αποφευχθεί η αλληλεπικάλυψη απαιτήσεων.
                  
               
                     (4)
                  
                  
                     Βάσει της αίτησης που περιέχεται στην εκτελεστική απόφαση C(2015)8736, η CEN εκπόνησε το πρότυπο EN ISO 10087:2019 — Μικρά σκάφη - Ταυτοποίηση σκάφους - Σύστημα κωδικοποίησης.
                  
               
                     (5)
                  
                  
                     Η Επιτροπή, από κοινού με τη CEN, αξιολόγησε κατά πόσον το πρότυπο EN ISO 10087:2019 που εκπόνησε η CEN πληροί τους όρους της αίτησης που περιέχεται στην εκτελεστική απόφαση C(2015)8736 και κατά πόσον συνάδει με τις εκτελεστικές πράξεις που εκδίδονται βάσει του άρθρου 49 της οδηγίας 2013/53/ΕΕ.
                  
               
                     (6)
                  
                  
                     Ο εκτελεστικός κανονισμός (ΕΕ) 2017/1 (5) της Επιτροπής, ο οποίος εκδόθηκε βάσει του άρθρου 49 παράγραφος 1 στοιχείο γ) της οδηγίας 2013/53/ΕΕ, θεσπίζει κανόνες για την αναγνώριση σκαφών, ιδίως τους ελάχιστους κανόνες σχετικά με την απόδοση και τη διαχείριση των κωδικών του κατασκευαστή.
                  
               
                     (7)
                  
                  
                     Το πρότυπο EN ISO 10087:2019 καθορίζει τις λεπτομέρειες σχετικά με τον αναγνωριστικό αριθμό σκάφους όσον αφορά το μέγεθος και το ανεξίτηλο της σήμανσης, την τοποθεσία της, τη δεύτερη τοποθέτηση του αναγνωριστικού αριθμού, τον χρόνο της σήμανσης και τη μορφή παρουσίασής της. Συμπληρώνει τη σύνθεση του αναγνωριστικού αριθμού σκάφους που καθορίζεται στο άρθρο 3 του εκτελεστικού κανονισμού (ΕΕ) 2017/1.
                  
               
                     (8)
                  
                  
                     Περαιτέρω, με την εκτελεστική απόφαση C(2015)8736 ζητήθηκε επίσης από τη CEN και τη Cenelec να αναθεωρήσουν πρότυπα των οποίων τα στοιχεία αναφοράς είχαν δημοσιευθεί στην Επίσημη Εφημερίδα της Ευρωπαϊκής Ένωσης, στο τεύχος C 87 της 13ης Μαρτίου 2015.
                  
               
                     (9)
                  
                  
                     Βάσει της αίτησης που περιέχεται στην εκτελεστική απόφαση C(2015)8736, η CEN εκπόνησε το πρότυπο EN ISO 12215-5:2019 — Μικρά σκάφη - Κατασκευή γάστρας και διαστασιολόγηση - Μέρος 5.
                  
               
                     (10)
                  
                  
                     Η Επιτροπή, από κοινού με τη CEN, αξιολόγησε κατά πόσον το πρότυπο EN ISO 12215-5:2019 που εκπόνησε η CEN πληροί τους όρους της αίτησης που περιέχεται στην εκτελεστική απόφαση C(2015)8736.
                  
               
                     (11)
                  
                  
                     Το πρότυπο EN ISO 12215-5:2019 αφορά τις ουσιώδεις απαιτήσεις που ορίζονται στο παράρτημα I μέρος Α σημείο 3.1 της οδηγίας 2013/53/ΕΕ και καθορίζει τις λεπτομέρειες σχετικά με τις πιέσεις σχεδιασμού για μονοκόμματη γάστρα, τα φορτία σχεδιασμού και τον προσδιορισμό των διαστάσεων.
                  
               
                     (12)
                  
                  
                     Τα πρότυπα EN ISO 10087:2019 και EN ISO 12215-5:2019 πληρούν τις απαιτήσεις τις οποίες αποσκοπούν να καλύψουν και οι οποίες καθορίζονται στο άρθρο 4 παράγραφος 1 της οδηγίας 2013/53/ΕΕ, καθώς και στα σημεία 2.1 και 3.1 του μέρους Α του παραρτήματος I της εν λόγω οδηγίας. Επομένως, είναι σκόπιμο να δημοσιευθούν τα στοιχεία αναφοράς των εν λόγω προτύπων στην Επίσημη Εφημερίδα της Ευρωπαϊκής Ένωσης.
                  
               
                     (13)
                  
                  
                     Το πρότυπο EN ISO 12215-5:2019 πρόκειται να αντικαταστήσει το πρότυπο EN ISO 12215-5:2018. Επομένως, είναι αναγκαίο να αποσυρθούν τα στοιχεία αναφοράς του προτύπου EN ISO 12215-5:2018 από την Επίσημη Εφημερίδα της Ευρωπαϊκής Ένωσης.
                  
               
                     (14)
                  
                  
                     Προκειμένου να δοθεί στους κατασκευαστές επαρκής χρόνος για να προετοιμαστούν για την εφαρμογή του προτύπου EN ISO 12215-5:2019, είναι ανάγκη να αναβληθεί η απόσυρση των στοιχείων αναφοράς του προτύπου που αντικαθίσταται έως την 30ή Ιουνίου 2021.
                  
               
                     (15)
                  
                  
                     Τα στοιχεία αναφοράς των εναρμονισμένων προτύπων που εκπονήθηκαν προς υποστήριξη της οδηγίας 2013/53/ΕΕ δημοσιεύονται στην εκτελεστική απόφαση (ΕΕ) 2019/919 της Επιτροπής (6). Προκειμένου να διασφαλιστεί ότι τα στοιχεία αναφοράς των εναρμονισμένων προτύπων που εκπονήθηκαν προς υποστήριξη της οδηγίας 2013/53/ΕΕ παρατίθενται στην ίδια νομική πράξη, τα στοιχεία αναφοράς των προτύπων EN ISO 10087:2019 και EN ISO 12215-5:2019 θα πρέπει να συμπεριληφθούν στο παράρτημα I της ανωτέρω εκτελεστικής απόφασης και τα στοιχεία αναφοράς του προτύπου EN ISO 12215-5:2018 θα πρέπει να απαλειφθούν από το εν λόγω παράρτημα.
                  
               
                     (16)
                  
                  
                     Επομένως, η εκτελεστική απόφαση (ΕΕ) 2019/919 θα πρέπει να τροποποιηθεί αναλόγως.
                  
               
                     (17)
                  
                  
                     Η συμμόρφωση με εναρμονισμένο πρότυπο συνιστά τεκμήριο συμμόρφωσης με τις αντίστοιχες ουσιώδεις απαιτήσεις που προβλέπονται στην ενωσιακή νομοθεσία εναρμόνισης από την ημερομηνία δημοσίευσης των στοιχείων αναφοράς του οικείου προτύπου στην Επίσημη Εφημερίδα της Ευρωπαϊκής Ένωσης. Συνεπώς, η παρούσα απόφαση θα πρέπει να αρχίσει να ισχύει την ημέρα της δημοσίευσής της,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το παράρτημα I της εκτελεστικής απόφασης (ΕΕ) 2019/919 τροποποιείται σύμφωνα με το παράρτημα της παρούσας απόφασης.
         
         
            Άρθρο 2
            Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
            Το σημείο 1 του παραρτήματος εφαρμόζεται από την 1η Ιουλίου 2021.
         
         
            Βρυξέλλες, 21 Ιανουαρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 316 της 14.11.2012, σ. 12.
         
            (2)  Οδηγία 2013/53/ΕΕ του Ευρωπαϊκού Κοινοβουλίου και του Συμβουλίου, της 20ής Νοεμβρίου 2013, για τα σκάφη αναψυχής και τα ατομικά σκάφη και την κατάργηση της οδηγίας 94/25/ΕΚ (ΕΕ L 354 της 28.12.2013, σ. 90).
         
            (3)  Εκτελεστική απόφαση C(2015)8736 της Επιτροπής, της 15ης Δεκεμβρίου 2015, σχετικά με αίτηση τυποποίησης που υποβάλλεται στην Ευρωπαϊκή Επιτροπή Τυποποίησης και στην Ευρωπαϊκή Επιτροπή Ηλεκτροτεχνικής Τυποποίησης όσον αφορά τα σκάφη αναψυχής και τα ατομικά σκάφη προς υποστήριξη της οδηγίας 2013/53/ΕΕ του Ευρωπαϊκού Κοινοβουλίου και του Συμβουλίου, της 20ής Νοεμβρίου 2013, για τα σκάφη αναψυχής και τα ατομικά σκάφη και την κατάργηση της οδηγίας 94/25/ΕΚ.
         
            (4)  Οδηγία 94/25/ΕΚ του Ευρωπαϊκού Κοινοβουλίου και του Συμβουλίου, της 16ης Ιουνίου 1994, για την προσέγγιση των νομοθετικών, κανονιστικών και διοικητικών διατάξεων των κρατών μελών οι οποίες αφορούν τα σκάφη αναψυχής (ΕΕ L 164 της 30.6.1994, σ. 15).
         
            (5)  Εκτελεστικός κανονισμός (ΕΕ) 2017/1 της Επιτροπής, της 3ης Ιανουαρίου 2017, για τις διαδικασίες αναγνώρισης σκαφών βάσει της οδηγίας 2013/53/ΕΕ του Ευρωπαϊκού Κοινοβουλίου και του Συμβουλίου για τα σκάφη αναψυχής και τα ατομικά σκάφη (ΕΕ L 1 της 4.1.2017, σ. 1).
         
            (6)  Εκτελεστική απόφαση (ΕΕ) 2019/919 της Επιτροπής, της 4ης Ιουνίου 2019, σχετικά με τα εναρμονισμένα πρότυπα που εκπονήθηκαν για τα σκάφη αναψυχής και τα ατομικά σκάφη προς υποστήριξη της οδηγίας 2013/53/ΕΕ του Ευρωπαϊκού Κοινοβουλίου και του Συμβουλίου (ΕΕ L 146 της 5.6.2019, σ. 106).
      
      
         
            ΠΑΡΑΡΤΗΜΑ
            Το παράρτημα I της εκτελεστικής απόφασης (ΕΕ) 2019/919 τροποποιείται ως εξής:
            
                        1.
                     
                     
                        η εγγραφή αριθ. 18 απαλείφεται·
                     
                  
                        2.
                     
                     
                        προστίθενται οι ακόλουθες εγγραφές:
                        
                                    Αριθ.
                                 
                                 
                                    Στοιχεία αναφοράς του προτύπου
                                 
                              
                                    «32.
                                 
                                 
                                    EN ISO 10087:2019
                                 
                              
                                     
                                 
                                 
                                    Μικρά σκάφη — Αναγνώριση σκάφους — Σύστημα κωδικοποίησης
                                 
                              
                                    33
                                 
                                 
                                    EN ISO 12215-5:2019
                                 
                              
                                     
                                 
                                 
                                    Μικρά σκάφη — Κατασκευή γάστρας και διαστασιολόγηση — Μέρος 5: Πιέσεις σχεδιασμού για μονοκόμματη γάστρα, φορτία σχεδιασμού, προσδιορισμός διαστάσεων»